
VILNIAUS RAJONO SAVIVALDYBĖS TARYBA

SPRENDIMAS
DĖL VILNIAUS RAJONO SAVIVALDYBĖS TARYBOS 2016 M. GRUODŽIO 22 D. SPRENDIMU NR. T3-514 PATVIRTINTŲ VILNIAUS RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PAKEITIMO

2020 m. spalio 30 d. Nr. T3-341
Vilnius

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos rinkliavų įstatymo 12 ir 132 straipsniais ir Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių, patvirtintų Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“, 1 punktu, Vilniaus rajono savivaldybės taryba  nusprendžia:
. Iš dalies pakeisti Vilniaus rajono savivaldybės tarybos 2016 m. gruodžio 22 d. sprendimu Nr. T3-514  patvirtintus Vilniaus rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus:
. Papildyti 34 punktą 34.4 papunkčiu:
„. negyvenami statiniai,  registruoti Nekilnojamojo turto registre, kuriuose yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Statybos įstatymo nuostatomis.“
. Pakeisti 35 punktą ir jį išdėstyti taip:
„. Asmenys, norintys, kad jiems savivaldybės teritorijoje nuosavybės teise priklausantys ar kitu pagrindu teisėtai valdomi ar naudojami nekilnojamojo turto objektai šių nuostatų 34.2 ir 34.4 papunkčiuose nustatytais atvejais būtų neįtraukiami į Registro duomenų bazę, savivaldybės administracijai ar seniūnijai pagal objekto buvimo vietą turi pateikti:
. Vilniaus apskrities priešgaisrinės gelbėjimo valdybos pažymą ar jos kopiją, patvirtintą teisės aktų nustatyta tvarka, jeigu nekilnojamojo turto objektas yra sudegęs; 
. Vilniaus teritorijų planavimo ir statybos valstybinės priežiūros skyriaus Statybos valstybinio priežiūros poskyrio vyriausiojo specialisto išduotą pažymą ar jos kopiją, patvirtintą teisės aktų nustatyta tvarka, jeigu objektas yra fiziškai sunaikintas (nugriautas); 
. statinio (-ių) techninės priežiūros patikrinimo aktą arba seniūnijos pagal nekilnojamojo turto buvimo vietą pažymą,  jeigu objektas yra netinkamas naudoti pagal paskirtį;
. šių nuostatų 34.4 papunktyje numatytas aplinkybes įrodančius dokumentus.“;
. Pakeisti 51 punktą ir jį išdėstyti taip:
„.	Vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydis vieno ir dviejų butų individualių gyvenamųjų namų savininkams arba įgaliotiems asmenims, kurie naudojasi individualiais mišrių komunalinių atliekų konteineriais ir rūšiavimui skirtais individualiais pakuočių atliekų konteineriais ir kurie rūšiuoja pakuočių atliekas ir kitas antrines žaliavas, taikomas pagal šių nuostatų 2 priedo 3 punktą. Atliekų vežėjams pateikus informaciją, kad rūšiavimo konteineriai nenaudojami pagal paskirtį arba nustatomi keturi ir daugiau netinkamo pakuočių atliekų ir kitų antrinių žaliavų rūšiavimo atvejai per mokestinį laikotarpį, vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydis taikomas pagal šių nuostatų 2 priedo 2 punktą už visą mokestinį laikotarpį, per kurį buvo nustatyti šiame punkte numatyti pažeidimai. Netinkamu pakuočių atliekų ir kitų antrinių žaliavų rūšiavimu laikomas atliekų rūšiavimas, kuris neatitinka Vilniaus rajono savivaldybės atliekų tvarkymo taisyklių nuostatų.“;
. Papildyti 521 punktu:
„. Informaciniame pranešime turi būti nurodoma savivaldybės teritorijoje praėjusiais ataskaitiniais metais rūšiuotų atliekų ir atliekų, kuriomis atliekų turėtojas atsikrato mišrių komunalinių atliekų konteineriuose, dalis.“;
. Pakeisti VI skyrių ir jį išdėstyti taip:
 SKYRIUS

„. Savivaldybės administracija įskaito kaip įmoką už būsimą atsiskaitymo laikotarpį arba pagal vietinės rinkliavos mokėtojo rašytinį prašymą grąžina jau sumokėtą vietinę rinkliavą arba jos dalį šiais atvejais:
. kai vietinės rinkliavos mokėtojas sumoka didesnio dydžio, nei informaciniame pranešime nuodytą, neteisingai apskaičiuotą ar neteisėtai išieškotą vietinę rinkliavą;
. jeigu paslauga nesuteikta;
. jeigu paslauga suteikta, bet pažeidžiant šiuose nuostatuose nustatytus šios paslaugos kokybės reikalavimus ir (ar) teikimo sąlygas.
. Per praeitą mokestinį laikotarpį sumokėtos vietinės rinkliavos dalis grąžinama vietinės rinkliavos mokėtojui šiuose nuostatuose nustatyta tvarka, kai mišrių komunalinių atliekų tvarkymo paslauga, suteikta per tą patį mokestinį laikotarpį, neatitiko bent vienos iš šių tokios paslaugos teikimo sąlygų:
. mišrių komunalinių atliekų tvarkymo paslauga buvo teikiama nesilaikant mišrių komunalinių atliekų išvežimo grafiko, išskyrus atvejus, kai ne vėliau kaip kitą dieną buvo įvykdytas mišrių komunalinių atliekų išvežimas arba kai mišrios komunalinės atliekos nebuvo išvežtos pagal grafiką ne dėl mišrių komunalinių atliekų tvarkytojo kaltės;
. vietinės rinkliavos mokėtojui neužtikrinama galimybė naudotis mišrių komunalinių atliekų konteineriu per terminą (-us), nustatytą (-us) Vilniaus rajono savivaldybės atliekų tvarkymo taisyklėse.
. Šių nuostatų 621.1 papunktyje numatytu atveju konkreti grąžinamos vietinės rinkliavos suma, neviršijanti 25 procentų mokestiniam laikotarpiui taikomo patvirtinto kintamosios vietinės rinkliavos dalies dydžio, apskaičiuojama atsižvelgiant į atitinkamų mišrių komunalinių atliekų tvarkymo paslaugos teikimo sąlygų pažeidimų per atitinkamą mokestinį laikotarpį skaičių. 621.1 papunktyje apibrėžtas pažeidimas mažina to vietine rinkliava apmokestinamo nekilnojamojo turto objekto, kuriam priskirta (-as, -i) mišrių komunalinių atliekų konteineris (-iai) ir kurio (-ių,) atžvilgiu nustatytas 621.1 papunktyje nurodytas pažeidimas, metinės vietinės rinkliavos kintamąją dalį 0,5 Eur už kiekvieną atvejį, tačiau bendra tokiam apmokestinamo nekilnojamojo turto objekto priskaičiuota mažintina (grąžintina) vietinės rinkliavos suma negali viršyti šiame punkte įtvirtinto dydžio.
. Šių nuostatų 621.2 papunktyje numatytu atveju konkreti grąžinamos vietinės rinkliavos suma apskaičiuojama mėnesiniais dydžiais, atsižvelgiant į mišrių komunalinių atliekų tvarkymo paslaugos teikimo sąlygos pažeidimo per atitinkamą mokestinį laikotarpį trukmę mėnesiais. Vėlavimas per 621.2 papunktyje numatytą terminą užtikrinti galimybę vietinės rinkliavos mokėtojui naudotis mišrių komunalinių atliekų konteineriu mažina kintamąją vietinės rinkliavos dalį 100 procentų proporcingai už tiek mėnesių, kiek nebuvo užtikrinta galimybė rinkliavos mokėtojui naudotis mišrių komunalinių atliekų konteineriu.
. Vietinės rinkliavos mokėtojas, kuris yra laiku sumokėjęs vietinę rinkliavą, bet visais atvejais ne mažiau kaip pastoviąją vietinės rinkliavos dalį, ir turintis teisę į vietinės rinkliavos kintamos dalies perskaičiavimą (sumažinimą) dėl mišrių komunalinių atliekų surinkimo ir išvežimo paslaugų teikimo sąlygų, numatytų 621.1 ir (ar) 621.2 papunkčiuose, pažeidimų, pateikia savivaldybės administracijai laisvos formos prašymą, nurodydamas galimus pažeidimus bei turimus šiuos pažeidimus pagrindžiančius įrodymus, ne vėliau kaip per 5 kalendorines dienas po galimų pažeidimų. Savivaldybės administracija, gavusi vietinės rinkliavos mokėtojo prašymą, atlieka minėtų paslaugų teikimo sąlygų vertinimą, o nustačiusi jų pažeidimą, apskaičiuoja mažinamą vietinės rinkliavos dydį, vadovaudamasi šiame skyriuje nustatytomis taisyklėmis. 
. Tais atvejais, kai vietinės rinkliavos mokėtojas, turintis teisę į vietinės rinkliavos už praeitus metus perskaičiavimą dėl mišrių komunalinių atliekų surinkimo ir išvežimo paslaugų teikimo sąlygų, numatytų 621.1 ir (ar) 621.2 papunkčiuose, pažeidimų, įvykdytų tais pačiais metais, einamųjų metų sausio 1 dieną neturi vietinės rinkliavos mokėtojo statuso ar netenka prievolės mokėti vietinę rinkliavą už tą patį apmokestinamą nekilnojamojo turto objektą per einamuosius metus, grąžintina vietinės rinkliavos dalis grąžinama šiuose nuostatuose nustatyta tvarka ne vėliau kaip per 30 kalendorinių dienų tokiam vietinės rinkliavos mokėtojui pateikus prašymą Savivaldybės administracijai.
. Jeigu vietinės rinkliavos mokėtojas sumokėjo didesnio dydžio vietinę rinkliavą, nei nurodyta informaciniame pranešime, neteisingai apskaičiuotą ar neteisėtai išieškotą vietinės rinkliavos sumą arba susidarė vietinės rinkliavos permoka dėl vietinės rinkliavos perskaičiavimo, vietinė rinkliava buvo neteisingai apskaičiuota, buvo sumažinta vietinė rinkliava dėl 621.1 ir (ar) 621.2 papunkčiuose numatytų aplinkybių, permoka įskaitoma į būsimus vietinės rinkliavos mokėjimus, išskyrus atvejus, kai vietinės rinkliavos mokėtojas išbraukiamas iš Registro arba yra gautas prašymas dėl permokos grąžinimo. Esant vietinės rinkliavos mokėtojo prašymui dėl vietinės rinkliavos permokos grąžinimo, permoka grąžinama per 30 kalendorinių dienų nuo prašymo pateikimo savivaldybės administracijai dienos.
. Vietinės rinkliavos permoka grąžinama, jeigu prašymas dėl jos grąžinimo pateiktas per vienerius metus nuo grąžinti prašomos vietinės rinkliavos sumokėjimo datos ir vietinės rinkliavos mokėtojas neturi įsiskolinimo už ankstesnį laikotarpį.“
. Nustatyti, kad 1.5 papunktyje nurodytas Vilniaus rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų pakeitimas taikomas nuo 2021 metų mokestinio laikotarpio.
. Skelbti šį sprendimą Teisės aktų registre ir Vilniaus rajono savivaldybės interneto tinklalapyje.
Sprendimas per vieną mėnesį gali būti skundžiamas Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.



Savivaldybės merė	Marija Rekst

